TiraLabra/TiraLabra — pull request #412 by ousou (2014-09-07 20:12:16+00:00)
Title: LOPULLINEN PALAUTUS

Koodiin ei enää tällä viikolla tullut juurikaan muutoksia, vaan aika kului suorituskykytestejä ajaessa. Kunnon tulosten saaminen ei ole kovin nopeaa puuhaa, sillä jotta tuloksista tulisi järkeviä pitää jaottomia polynomeja generoida suuri määrä, jolloin aikaa kuluu hieman suuremmilla asteilla helposti vuorokausi. Jotain tuloksia sain kuitenkin aikaiseksi, testattavaahan tässä riittäisi vaikka pariksi kuukaudeksi.

Sain lisäksi lopultakin kirjoitettua toteutus- ja testausdokumentaation, joista ilmenee käytetyt heuristiikat sekä suorituskykytestien tulokset.

Itse työ on ollut hyvin mielenkiintoinen, todennäköisesti jatkan algoritmin kehittelyä ja testien ajamista omalla ajallani kunhan olen saanut siitä ensiksi pienen hengähdystauon.